92/431/ETY: Komission päätös, tehty 15 päivänä heinäkuuta 1992, kolmansista maista tuotavien eläinten eläinlääkärintarkastuksia varten alustavasti valittujen rajatarkastusasemien luettelosta



Virallinen lehti nro L 237 , 20/08/1992 s. 0023 - 0028

Suomenk. erityispainos Alue 3 Nide 44 s. 0172

Ruotsink. erityispainos Alue 3 Nide 44 s. 0172



KOMISSION PÄÄTÖS, tehty 15 päivänä heinäkuuta 1992, kolmansista maista tuotavien eläinten eläinlääkärintarkastuksia varten alustavasti valittujen rajatarkastusasemien luettelosta (92/431/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkärintarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(1), sellaisena kuin se on muutettuna direktiivillä 91/628/ETY(2), ja erityisesti sen 28 artiklan, sekä katsoo, että jäsenvaltioiden kansalliset viranomaiset ovat antaneet komissiolle käsiteltäväksi luettelon rajatarkastusasemista, jotka tekevät kolmansista maista tuotaville eläimille eläinlääkärintarkastuksia, direktiivin 91/496/ETY 6 artiklan 3 kohdan säännösten mukainen yhteistyö komission yksiköiden ja jäsenvaltioiden kansallisten viranomaisten välillä on aloitettu sen varmistamiseksi, että ehdotetut rajatarkastusasemat voivat suoriutua direktiivissä 91/496/ETY säädetyistä tarkastuksista, komission on yhdessä kansallisten viranomaisten kanssa tehtävä tarkastuskäynnit rajatarkastusasemille, ennen kuin ne voidaan hyväksyä edellä mainitun direktiivin 6 artiklan 4 kohdan säännösten mukaisesti, on ilmeisen aiheellista antaa näille rajatarkastusasemille aikaa mukautua kaikkiin hyväksymisen vaatimiin edellytyksiin; on kuitenkin perusteltua laatia väliaikainen luettelo alustavasti valituista rajatarkastusasemista ennen hyväksyttyjen asemien luettelon laatimista, alustavasti valitut rajatarkastusasemat on arvioitava tämän siirtymäkauden aikana, ja toteutettava tarvittavat toimenpiteet vallitsevien olosuhteiden korjaamiseksi, uusia asemia voidaan ehdottaa lisättäviksi luetteloon; luettelossa voi olla asemia, jotka tekevät ainoastaan tiettyjen eläinten tarkastuksia, tämän luettelon laatiminen ei rajoita direktiivin 91/496/ETY 13 artiklan säännösten soveltamista; mainitussa artiklassa säädetään säännöistä, jotka koskevat tuontia tiettyihin yhteisön alueiden osiin ja joissa otetaan huomioon näihin alueisiin liittyvät erityiset rajoitukset, tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kansallisten toimivaltaisten viranomaisten on tehtävä kolmansista maista yhteisöön tuotavien eläinten eläinlääkärintarkastus tämän päätöksen liitteenä olevassa luettelossa mainituilla rajatarkastusasemilla. 2 artikla 1 Komission yksiköt tarkastavat yhdessä kansallisten viranomaisten kanssa jokaisen luettelossa olevan rajatarkastusaseman ennen 30 päivää kesäkuuta 1993. 2 Tarvittaessa laaditaan todettujen puutteiden korjaamisohjelma, jota noudatetaan tarkan aikataulun mukaisesti. 3 artikla Jäsenvaltiot voivat direktiivin 91/496/ETY 6 artiklan 3 kohdan säännösten mukaisesti ehdottaa uusia rajatarkastusasemia lisättäviksi tämän päätöksen liitteenä olevaan luetteloon. 4 artikla Tätä päätöstä tarkastellaan uudelleen viimeistään vuoden kuluttua sen voimaantulopäivästä, sen jälkeen kun 2 artiklassa tarkoitetut tarkastuskäynnit on tehty ja pysyvälle eläinlääkintäkomitealle on esitetty niitä koskeva yleinen kertomus. 5 artikla Tätä päätöstä sovelletaan 1 päivästä heinäkuuta 1992. 6 artikla Tämä päätös on osoitettu kaikille jäsenvaltioille. Tehty Brysselissä 15 päivänä heinäkuuta 1992. Komission puolesta Ray MAC SHARRY Komission jäsen (1) EYVL N:o L 268, 24.9.1991, s. 56 (2) EYVL N:o L 340, 11.12.1991, s. 17 LIITE Kolmansista maista yhteisöön tuotavien eläinten eläinlääkärintarkastuksia varten alustavasti valittujen rajatarkastusasemien luettelo >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA>